Хмеляграб

Хмеляграб (Ostrya) — род лістападных дрэў падсямейства ляшчынавых.

 Апісанне 
Невысокія аднадомныя дрэвы з густой шарападобнай кронай. Кара ствала з падоўжанымі трэшчынамі, парасткі бурыя, з апушэннем у маладым узросце. Лісце чаргаванае, па краі двойчы няроўнапілаватае. Тычынкавыя кветкі без калякветніка, па адной на восі доўгага цыліндрычнага каташка, песцікавыя — з калякветнікам, па дзве ў рэдукаваных дыхазіях, сабраных у шчыльныя кароткія катахападобныя суквецці. Шышкападобныя жаночыя каташкі хмеляграба падобныя на жаночыя суквецці хмеля (адсюль назва). Плод — аднанасенны арэшак.

 Пашырэнне 
Пашыраны на Каўказе, у Малой Азіі, Паўночнай Амерыцы, Японіі.

Згодна дадзеным Каралеўскіх батанічных садоў К’ю род налічвае 9 відаў:science.kew.org    У Цэнтральным батанічным садзе Нацыянальнай акадэміі навук Беларусі інтрадукаваны хмеляграб звычайны і хмеляграб віргінскі. Цвітуць у маі, пладаноясць у жніўні—верасні.

 Асаблівасці біялогіі 
Размнажаюцца насеннем. Растуць марудна. Непатрабавальныя да глеб, адносна зімаўстойлівыя расліны.

 Выкарыстанне 
Дэкаратыўныя расліны, вырошчваюцца ў адзіночных і групавых пасадках.

 Літаратура 
 Бабарэка Я. Хмеляграб // 

 Спасылкі 


Катэгорыя:Бярозавыя